 Muslim binu Xujaaj waxa uu ku dhashay magalada niysaabur Naisabur Sanadku markuu ahaa 206H, magaaladaas oo ahayd magaalo qani ah cilmiga iyo aqoonta xadiiska sida ay isku raacsan yihiin culumada taariikhda, waxa uu ku soo barbaray qoys fiican waxana lagu edbiyay guri uu leeyahay nin caalim ah, aabihii waxa uu akhriyi jiray xalqado cilmi ah sidaa darteed ayuu aabihii ku tarbiyadeyay wax barashada, waxna uu korey isaga oo aad u jecel cilmiga, isagoo sagaal jir ah waxa uu wax ka dhigan jiray culimadii Naysaabur, caalimkii ugu horeeyey ee wax u dhigaana waxa uu ahaa Yaxye Binu Bakar. 